CELEX: 32021D1853
Language: sk
Date: 2021-10-18 00:00:00
Title: Rozhodnutie Rady (EÚ) 2021/1853 z 18. októbra 2021 o pozícii, ktorá sa má v mene Európskej únie zaujať v Asociačnej rade zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej, pokiaľ ide o predĺženie platnosti priorít partnerstva EÚ a Egypta dovtedy, kým Asociačná rada neprijme nové aktualizované priority partnerstva

22.10.2021   
               
               
                  SK
               
               
                  Úradný vestník Európskej únie
               
               
                  L 374/54
               
            
         ROZHODNUTIE RADY (EÚ) 2021/1853
         z 18. októbra 2021
         o pozícii, ktorá sa má v mene Európskej únie zaujať v Asociačnej rade zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej, pokiaľ ide o predĺženie platnosti priorít partnerstva EÚ a Egypta dovtedy, kým Asociačná rada neprijme nové aktualizované priority partnerstva
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej (1) (ďalej len „dohoda“) bola podpísaná 25. júna 2001 a nadobudla platnosť 1. júna 2004.
                  
               
                     (2)
                  
                  
                     Na zasadnutí Asociačnej rady 25. júla 2017 sa Európska únia a Egypt dohodli na prioritách partnerstva stanovených v odporúčaní Asociačnej rady č. 1/2017 (2).
                  
               
                     (3)
                  
                  
                     Obe strany sa dohodli, že by sa mala predĺžiť platnosť priorít partnerstva EÚ a Egypta, ako dokumentu, ktorý usmerňuje upevňovanie tohto partnerstva, a to dovtedy, kým sa neprijmú nové aktualizované priority tohto partnerstva.
                  
               
                     (4)
                  
                  
                     Podľa článku 76 dohody má Asociačná rada právomoc prijímať rozhodnutia na účel dosiahnutia cieľov dohody.
                  
               
                     (5)
                  
                  
                     Asociačná rada má písomným postupom prijať odporúčanie o predĺžení platnosti priorít partnerstva dovtedy, kým neprijme nové aktualizované priority partnerstva.
                  
               
                     (6)
                  
                  
                     Je vhodné stanoviť pozíciu, ktorá sa má zaujať v mene Únie v Asociačnej rade, pretože toto odporúčanie Asociačnej rady bude mať právne účinky.
                  
               
                     (7)
                  
                  
                     Pozícia Únie v Asociačnej rade by preto mala byť založená na návrhu odporúčania Asociačnej rady,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať v Asociačnej rade zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej, pokiaľ ide o predĺženie platnosti priorít partnerstva EÚ a Egypta dovtedy, kým Asociačná rada neprijme nové aktualizované priority partnerstva, je založená na návrhu odporúčania Asociačnej rady (3).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 18. októbra 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ L 304, 30.9.2004, s. 39.
         
            (2)  Odporúčanie Asociačnej rady EÚ – Egypt č. 1/2017 z 25. júla 2017 o schválení priorít partnerstva EÚ a Egypta (Ú. v. EÚ L 255, 3.10.2017, s. 26).
         
            (3)  Pozrite dokument ST 12260/21 na http://register.consilium.europa.eu.